Klag teen man wat vrou in winkel onderstebo stamp | Maroela Media
'n Skermskoot van die video.
'n Saak van aanranding is Vrydag teen 'n man aanhangig gemaak nadat hy na bewering 'n vrou in 'n kruidenierswinkel in Schweizer-Reneke in Noordwes onderstebo gestamp het.
In die video kan gesien word hoe die man doodluiters na die vrou stap waar sy saam met 'n ander vrou en 'n jong kind na kruideniersware op een van die winkelrakke kyk. Die man stamp dan die vrou tot op die vloer.
Dit kom in die video voor of hy haar met opset gestamp het.
Lt.kol. Amanda Funani, woordvoerder van die polisie, het Saterdag aan Maroela Media gesê die voorval het omstreeks 09:30 in 'n kruidenierswinkel in die dorp plaasgevind waarna die vrou 'n klag van aanranding ingedien het.
Funani verduidelik dat die man 'n psigiatriese pasiënt onder behandeling is. Hy is ná die voorval in die sorg van sy ouers geplaas en sal na verwagting Maandag in 'n hof verskyn.
Psigiatriese pasient…kyk mens wil nie teen mense diskrimineer nie en ek het baie simpatie met baie psigiatriese pasiente en ook hul familie. Maar jis, ek is bly dat ek nie n familielid het wat 'n versteuring het wat hom/haar onvoorspelbaar of aggresief maak nie. Dit moet baie erg wees.
Regtig Kolonel Funani? Psigiatriese pasiënt? En jy dink regtig ons moet dit glo?
Maroela Media, hoekom gebruik julle die woorde 'na bewering'? Dit is mos duidelik uit die beeldmateriaal dat hy dit wel gedoen het.
Soos dit blyk, is dit deesdae die "nuwe" verskoning wat opgedis word vir onvanpaste gedrag. Was die rolle omgekeer, was die hel witwarm gestook.
Gereg en geregtigheid sal nooit eindig solank die "nuwe" Suid Afrika voort gaan onder leiding van die cANCer regering nie.
Afstigting of te wel Sesering is al uitweg waar minderhede die meerderheid is en hulself kan regeer..